Referat for bestyrelsesmøde

i Børnehuset Karmsten

Onsdag d. 14. juni 2023 kl 17:30-19:30

Deltager: Lene Lindholm, Katja Otzen, Lasse Hvalsum, Christoffer Hvalsum, Stine Spangenberg, Camilla Andersen, Benjamin Damhus, Inger Larsen og Lonnie Zeuner.

1. Valg af ordstyrer samt referent.
2. Opfølgning fra sidste bestyrelsesmøde 20. april 2023
   1. Det blev drøftet om bestyrelsen bør deltage i et nyt bestyrelseskursus hos LDD den 23/11.
   2. Camilla undersøger flere løsninger omkring lågerne så de ikke larmer så meget.
3. Budget for minimumsnormeringer 2024
   1. Gennemgang af minimumsnormeringsberegning af Preben fra LDD. Der blev drøftet hvad det rette børnetal bør være, og hvordan beregningen fungerer, hvilke stillinger der må tælle med osv. Karmsten skal ligge på niveau med Egedal Kommune. Det er vigtigt at der er tale om et gennemsnit over året. Preben beregner hvilket børnetal der er optimalt i forhold til Karmsten i samarbejde med Camilla og Katja. Beregningen skal bruges til vurdering af eventuelt manglende indtægter ved lavere børnetal.
4. Ny børnehavestruktur/forældremøde
   1. Der har været afholdt et forældremøde for forældrene til de ældste børn i børnehaven. Camilla blev desværre forhindret i at deltage på mødet. Der var en del forældre som havde behov for at der bliver holdt et nyt møde hvor Camilla kan besvare de spørgsmål der måtte være. Der vil også være repræsentanter fra Bestyrelsen på næste møde den 21/6.
5. Kumba
   1. Nyt pladsanvisningssystem der bruges til opskrivning af nye børn, der kan hjælpe med at holde overblik over ventelister, kommende søskendebørn, depositum m.m. Dette system vil afhjælpe en masse manuelle processer for ledelsen i Karmsten. Systemet koster 500 kr. om måneden, og udbydes af LDD. Det besluttes i bestyrelsen at der er opbakning til at Karmsten køber adgang til systemet.
6. Eventuelt
   1. Kort gennemgang af økonomien pr 31/5. På nuværende tidspunkt ser det ud til at Karmsten fortsat kommer ud med et overskud. Dog er overskuddet reduceret primært på grund af sygdom og øgede udgifter til vikarer. Det blev drøftet at der bør være ekstra opmærksomhed resten af året på vikarforbrug, dog med hensyntagen til normeringen i dagligdagen i Karmsten.
   2. Der drøftes om behovet for at tilbyde nødpasning dagen efter kristi himmelfartsdag, samt den halve grundlovsdag. Der har ikke tidligere været behov for nødpasning disse dage. Det besluttes enstemmigt i bestyrelsen af afskaffe nødpasning disse dage. LDD bliver orienteret herom således at det bliver effektueret fra 2024.
   3. LDD samarbejdet drøftes i bestyrelsen og der sendes en samlet mail med kritikpunkter.
   4. Det bliver besluttet at der ved de næste tidlige bestyrelsesmøder, skal købes sandwich til aftensmad.
7. Gennemgang samt godkendelse af referat fra dagens møde.